
Здравейте,  

Аз съм редовен студент в НБУ и се водя на 4-часов трудов договор в една фирма. Въпросът ми е дали мога да използвам правото си за напускане без предизвестие, тъй като съм редовен студент. От фирмата ми казаха, че сме нямали такава клауза в договора и че нямало как да стане. Искам да знам дали това наистина е така или се опитват да ме излъжат


Благодаря предварително!


 

Право за напускане на работа на 4 часов работен договор без предизвестие
========================================================================

 

Здравейте, г-н Манахов,


съгласно чл. 327, ал. 1, т. 6 от Кодекса на труда работникът или служителят може да прекрати трудовия договор писмено, без предизвестие, когато: продължава образованието си в учебно заведение на редовно обучение или постъпва на редовна докторантура.  

Можете да се позовете с писмено заявление до работодателя на въпросната разпоредба, за да прекратите договора си без предизвестие, независимо от посоченото в трудовия договор.


Поздрави,  

адв. Николина Митова  

тел. 0898 303092




По този въпрос многократно е отговаряно. Отворете линка към сходен въпрос и прочетете: <https://pravatami.bg/vaprosi/35263>


